Държавен вестник, бр. 69, 2015 г., стр. 21

БРОЙ  69	
Д Ъ Р Ж А В Е Н  В Е С Т Н И К 	
СТР.  21  
при управлението на радиочестотния спек-
тър е осигуряването на неговото оптимално 
използване. 
Съгласно разпоредбите на Закона за елек-
тронните съобщения Комисията за регулиране 
на съобщенията управлява разпределения за 
граждански нужди радиочестотен спектър.
В изпълнение на своите правомощия и 
в съответствие с Решение № 243/2012/ЕС 
Комисията за регулиране на съобщенията 
съблюдава следните основни регулаторни 
принципи:
· прилагане на възможно най-подходяща и 
облекчена система за даване на разрешения 
при спазване на принципите на законоуста-
новеност, предвидимост, прозрачност, пуб-
личност, консултативност, равнопоставеност 
и пропорционалност, при която регулаторната 
намеса е сведена до минимално необходимото; 
· стимулиране развитието на единния 
пазар чрез насърчаване появата на бъдещи 
цифрови услуги и стимулиране на ефективна 
конкуренция; 
· насърчаване на конкуренцията и ино-
вациите, като се отчита необходимостта от 
избягване на вредни смущения и от гаранти-
ране на техническото качество на услугите, 
с цел да се улесни достъпността на широко-
лентовите услуги; 
· определяне на техническите условия за 
използване на радиочестотния спектър при 
цялостно съобразяване със съответното пра-
во на Европейския съюз и с националните 
особености; 
· прилагане на неутралността по отношение 
на технологиите и услугите при правата на 
ползване на радиочестотния спектър, когато 
това е възможно;
· насърчаване на хармонизираното използ-
ване на радиочестотния спектър.
Регулаторната политика определя основни-
те цели, механизми и подходи за управление 
на радиочестотния спектър за граждански 
нужди за периода 2016 – 2018 г.
II. Основни цели.
В съответствие с политиката в областта 
на електронните съобщения в рамките на 
Европейския съюз и със своите правомощия и 
компетенции Комисията за регулиране на съ-
общенията си поставя следните основни цели, 
свързани с управлението на радиочестотния 
спектър за граждански нужди:
· създаване на условия за ефикасно из-
ползване и ефективно управление на радио-
честотния спектър;
· разпределяне на достатъчен и подходящ 
радиочестотен спектър за предоставяне на 
електронни съобщителни услуги;
· насърчаване изграждането на безжични 
широколентови връзки и осигуряване на 
възможност всички граждани да разполагат с 
широколентов достъп с възможно най-висока 
скорост и капацитет с цел преодоляване на 
цифровото разделение;
· определяне на достатъчен радиочестотен 
спектър в ефективни от икономическа гледна 
точка честотни ленти, за да се осигури широк 
достъп до безжичните широколентови елек-
тронни съобщителни услуги;
· осигуряване на условия за гъвкаво 
използване на радиочестотния спектър, за 
прилагане на принципите на неутралност 
по отношение на технологиите и услугите и 
за реална търговия с права за ползване на 
радиочестотен спектър;
· облекчаване на достъпа до радиочестотния 
спектър и осигуряване на условия за ползване 
на радиочестотен спектър въз основа на общо 
разрешение (свободно ползване на радиочесто-
тен спектър или в случай че се осъществяват 
обществени електронни съобщения – след 
подаване на уведомление до КРС);
· избягване на прекомерното натрупване 
на права за ползване на радиочестоти от оп-
ределени предприятия с оглед поддържане и 
развиване на ефективна конкуренция; 
· осигуряване на условия за координирано 
и хармонизирано използване на радиочестот-
ния спектър. 
III. Основни механизми за управление на 
радиочестотния спектър.
1. Права за ползване на радиочестотен 
спектър.
Комисията за регулиране на съобщенията 
се стреми да прилага Европейската политика 
в областта на радиочестотния спектър, насо-
чена основно към неговото хармонизирано 
използване, прилагане на принципа на техно-
логична неутралност по отношение на мрежите 
и предоставяните електронни съобщителни 
услуги и свеждане на регулаторната намеса 
до минимално необходимото.
Правото за ползването на радиочестоти 
и радиочестотни ленти е неутрално по отно-
шение на вида на предоставяните услуги или 
използваните технологии, доколкото това е 
възможно.
Ограничения на правата за ползване на 
радиочестоти и радиочестотни ленти по отно-
шение на използваните технологии се допускат 
само в случаите, когато това е необходимо за:
· избягване на вредни смущения;
· защита на общественото здраве от въз-
действието на електромагнитните полета;
· гарантиране на техническото качество 
на услугата;
· гарантиране на максимално съвместно 
използване на радиочестоти;
· защита на ефикасното използване на 
радиочестотния спектър;